 Waxaa hubaal ah in qof kasta oo baniiaadam ahi uu khaldamayo, oo waqtigan aysan jirin cid macsuum ah aan dambaabayn inkastoo gefafka iyo khaladaadka ka dhici kara qofka ay kala culus yihiin, waxaa suurto gal noqon kartay haddii Ayaan Xirsi ay heli lahayd qoraallo ama hadal toos ah oo loogu nasteexaynayo raxmadna leh inay tawbad keeni lahayd ayna garawsan lahayd gefka ay gashay inta uu leeg yahay, laakiin nasiib darro taasi ma dhicin, waxaana bedelkeeda galay in Ayaan loo diray fariimo dhiig iyo colaad xambaarsan, arintuna ay faraha ka baxday, miyaysan sax kula ahayn in qof walba oo Muslim ahi uu ogaado inuu abaal marin fiican helayo marka uu kasbado inuu qof aan muslim ahaan jirin uu sababtiisa ku Islaamo, sidaas oo kale haddii aad sababto in qof Muslim ahaa uu dartaa u fitnoobo inaad helaysid abaal marin xun haddaba ma kula tahay inay masuuliyad kaa saaran tahay inaad Muslimiso kuwa aan muslimka ahaan jirin, kuwa muslimka ah ee sii simbiriirixanayana aad dib u celiso...? 